CELEX: 62013TN0641
Language: da
Date: 2013-12-03 00:00:00
Title: Sag T-641/13: Sag anlagt den 3. december 2013 — Gemeente Bergen op Zoom mod Kommissionen

1.2.2014   
            
            
               DA
            
            
               Den Europæiske Unions Tidende
            
            
               C 31/18
            
         Sag anlagt den 3. december 2013 — Gemeente Bergen op Zoom mod Kommissionen
   (Sag T-641/13)
   2014/C 31/30
   Processprog: nederlandsk
   
      Parter
   
   
      Sagsøger: Gemeente Bergen op Zoom (Bergen op Zoom, Nederlandene) (ved advokaterne T. Hovius og R. Pasma)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har anfægtet Kommissionens afgørelse af 2. oktober 2013 (1), hvorved Kommissionen fastslog, at kommunen Bergen op Zooms køb af Koninklijke Nedalco BV’s og Nedalco International BV’s industrigrund ikke udgjorde statsstøtte i henhold til artikel 107, stk. 1, TEUF.
   Til støtte for søgsmålet har sagsøgeren fremsat tre anbringender.
   
               1)
            
            
               Første anbringende: Tilsidesættelse af artikel 107 TEUF og/eller 108 TEUF, idet Kommissionen undlod at anvende princippet om den private investor eller i det mindste anvendte princippet fejlagtigt, ikke lagde de korrekte faktiske omstændigheder til grund og/eller gav en utilstrækkelig begrundelse for anvendelsen af princippet.
            
         
               2)
            
            
               Andet anbringende: Tilsidesættelse af artikel 107 TEUF og/eller artikel 108 TEUF, idet Kommissionen foretog en fejlagtig bedømmelse af de faktiske og/eller retlige omstændigheder og har anlagt et åbenbart urigtigt skøn ved at fastslå, at Nedalco ikke blev tildelt en (selektiv) fordel, som denne virksomhed ikke kunne have opnået under normale forretningsvilkår på markedet.
            
         
               3)
            
            
               Tredje anbringende: Tilsidesættelse af pligten til at foretage en omhyggelig og saglig behandling og begrundelsespligten, eftersom Kommissionen med urette undlod at undersøge de af kommunen påberåbte omstændigheder og/eller støtte afgørelsen på en passende begrundelse.
            
         
      (1)  EUT C 335, s. 1.